Na osnovu člana 165. stav 5. Zakona o policiji („Službeni glasnik RSˮ, br. 6/16 i 24/18) i člana 42. stav 1. Zakona o Vladi („Službeni glasnik RSˮ, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

**UREDBU**

**o izmenama i dopunama Uredbe o karijernom razvoju policijskih službenika**

Član 1.

U Uredbi o karijernom razvoju policijskih službenika („Službeni glasnik RSˮ, broj 42/18) u članu 7. dodaje se stav 3. koji glasi:

„Čin generala policije mogu steći policijski službenici na određenim radnim mestima visokog i strateškog nivoa rukovođenja, koji ispunjavaju uslove iz stava 1. ovog člana, na predlog ministra unutrašnjih poslova.ˮ

Član 2.

U članu 15. stav 2. posle reči: „forenzičaraˮ veznik „iˮ zamenjuje se zapetom, a posle reči: „posebnim jedinicama policijeˮ dodaju se reči: „i u Orkestru policijeˮ.

Član 3.

U članu 16. tačka 8) posle reči: „vatrogasno-spasilačkih jedinica u zvanjuˮ reč: „samostalnogˮ zamenjuje se rečju: „višegˮ.

U tački 9) posle reči: „vatrogasno-spasilačkih jedinica u zvanjuˮ reč: „višegˮ zamenjuje se rečju: „samostalnogˮ.

Član 4.

U nazivu Priloga br. 2, posle reči: „materijalno-finansijske posloveˮ veznik „iˮ zamenjuje se zapetom, a posle reči: „ljudske resurseˮ dodaju se reči: „i Sektoru za vanredne situacijeˮ.

Član 5.

Ova uredba stupa na snagu narednog dana od dana objavljivanja u „Službenom glasniku Republike Srbijeˮ.

05 broj 110-11177/2018

U Beogradu, 20. novembra 2018. godine

Vlada

Predsednik,

Ana Brnabić, s.r.